# אקסטרה 300

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אקסטרה 300
מטוס Extra 300 בחנייה

Extra 300 הוא מטוס אירובטיקה שתוכנן על ידי וולטר אקסטרה, טייס אירובטי ומעצב.

### [עריכה] תכונות שמאפשרות את ביצועיו:

- מבנה (fuselage) אווירודינמי - יכולת תמרונים גבוהה והפחתת כוח גרר.
- משקל גוף נמוך.
- מנוע רב עוצמה בעל יחס משקל-תפוקה גבוה מאוד, יכולת תמרון, זריזות, ויציאה מחירומים (מצבי חירום).
- מבנה וחומרי גוף עמידים בתאוצת כובד (G-force).
- חיזוקי מבנה מיוחדים על-מנת להתמודד עם הכוחות הכבירים שפועלים על גוף המטוס, למשל חיזוקים במתלה המנוע.

### [עריכה] שימושים בהווה במטוס:

מטוס האקסטרה 300L הוא המטוס האוירובטי הדו-מושבי המתקדם ביותר בעולם המרושיין (עבר תהליכי תקינה) בקטגרוית ACRO (אוירובטיקה) באירופה וארצות הברית. מאחר והוא מרושיין, ניתן לבצע במטוס טיסות מסחריות בכלל והדרכה בפרט להבדיל ממטוסי אוירובטיקה אחרים).

המטוס פופולרי מאד, בשל היותו מרושיין, מיוצר במפעל מסודר המעניק תמיכה ואחריות ונחשב נוח לשימוש ואחזקה. זאת למרות שקיימים מטוסי אירובטיקה מדגמים מתקדמים יותר, בעיקר מבחינת יחס כח\משקל המאפשרים ביצועים טובים יותר. במקומות רבים בעולם ניתן לשכור את המטוס עם מדריך, ואפילו לבצע הדמייה של קרבות אויר עם שני מטוסים כאלו.

האקסטרה 300 לסוגיו השונים משמש טייסים רבים בתחרויות אירובטיקה ברחבי העולם ובמופעים. למטוס קיימת גם גירסה חד-מושבית (300S) שאף היא מרושיינת.

חברי הצוות האירובטי של צ'ילה, ה"האלקונס" (הניצים) המשתמשים במטוס, נחשבים לאחד הצוותים האירובטיים עם ההופעה המרשימה ביותר בעולם. גם צוות האירובטיקה הירדני משתמש במטוסים אלו. בישראל קיים מטוס אקסטרה 300 אחד בבעלותו של מיקי גולן אשר מבצע לעיתים מופעי אירובטיקה ומשתמש בו כמטוס לאימון ולתחרויות באירופה. בפרט, מתקיים כל שנה אירוע האוירועיט בשדה תימן שבו מיקי גולן מבצע 4 מופעים כל שנה בסוכות (פרטים ב http://www.aviroait.com).

חברת המשקאות רד-בול עורכת מירוצים עם אלמנטים אירובטים שלאחרונה זוכים לפופולריות רבה. מספר רב של מטוסי אקסטרה משתתפים בתחרוית הללו, בעיקר בזכות מהירות שיוט גבוהה. בתחרויות אלו על המתמודדים להפגין כישורי טיסה בין בלוני ענק, על ידי תימרון בגבהים נמוכים מאוד.

### [עריכה] ביצועים מיוחדים:

- המטוס בעל כח רב המאפשר ביצוע "לופים" במהירות השיוט הרגילה ללא הורדת החרטום.
- בזכות הכח והמהירות הגבוהה ניתן לבצע טיסה אנכית כלפי מעלה במשך כ-15 שניות.
- בזכות הכח והמהירויות האפשריות ניתן לבצע טיסה ללא כח כבידה (אפס G) במשך כ-15 שניות.
- המטוס עומד בעומסי G גבוהים המאפשרים לבצע כל דבר בתחום המעטפת של הטייס עצמו, בפרט גילגולי-חטף (snap roll) במהירות גבוהה, פנימיים וחיצוניים (G שלילי).
- המטוס בנוי במבנה חזק מאוד וניתן לבצע בו תמרונים חריפים כמו לומשווק ונפילות זנב.
- למטוס הגאים גדולים המאפשרים שינוי כיוון חריף, הכולל גלגול של 360 מעלות בשנייה וכניסה ויציאה מסחרורים חריפים.
- טיסה 'הפוכה' טיסה במצב שתא הטייס מופנה למטה במקום למעלה במצב רגיל. המטוס בעל כנף סימטרית והוא טס "הפוך" טוב בדיוק כפי שהוא טס "רגיל".
- טיסה בזווית 180 מעלות ללא איבוד גובה (knife edge).
- מנוע המטוס חזק מספיק בכדי למשוך את המטוס גם כאשר הוא "מזוקר" לחלוטין ולהאיץ את המהירות חזרה למהירות רגילה. לפיכך ניתן לטוס באנך כלפי מעלה עד למהירות נמוכה, להתיישר לטיסה אופקית וישרה ולנצל את המנוע להאצה מעבר למהירות ההזדקרות.

### [עריכה] נתוני המטוס במספרים:

נתונים טכניים:
יצרן ודגם: Extra-אקסטרה, דגם 300
מנוע: 6 צילינדרים AEIO - 540 L1B5 של חברת ליקומינג, 300 כ"ס
מדחף: 3 להבים, עשוי מחומרים מורכבים בקוטר 2 מטר: MTV 9-B-C/C 200-15
מושבים: 2
משקל ריק סטנדרטי: 1,470 לב' (660 ק"ג)
משקל ברוטו מקסימלי: 2,095 לב' (950 ק"ג)
מהירות בל יעבור: 220 קשר
מהירות תמרונים: 158 קשר
קצב טיפוס מירבי: 3,200 רגל לדקה
מהירות הזדקרות: 55 קשר (עם טייס יחיד)
טווח: 414 מייל ימי
עומס גוף מורשה: +/- 10 G
אורך: 22 רגל, 10 אינץ'
גובה: 8 רגל, 7 אינץ'
מוטת כנפיים: 26 רגל 3 אינץ'

### [עריכה] גלריית תמונות

טיסה אנכית ("חוד הסכין") | מבנה המטוס בתהליך בנייתו | מבט מהמושב האחורי | המטוס במהלך אירוע בשדה תימן
חיפוי המטוס | ההגאים הגדולים של המטוס | המטוס בהאנגר | שיוט מעל המסלול
מטוסו של אלוף האווירובטיקה frank-versteegh | טיסה בשמי מדינת ישראל | שיוט - "ישרה ואופקית" | חנייה

## [עריכה] קישורים חיצוניים:

- אתר חברת מטוסים Extra
- אתר תחרות Red Bull air race
- אתרו של האלוף פרנק וירסטיג

מטוסי אירובטיקה
מטוסים: אקסטרה 300 | אקסטרה 230 | Zivko Edge 540 | Sukhoi Su-26 | MX2 CAP 232 | Pitts Special | סוחוי Su-26 | סוחוי Su-31 | וולוקס Rev 1

מקור: http://he.wikipedia.org../../../%D7%90/%D7%A7/%D7%A1/%D7%90%D7%A7%D7%A1%D7%98%D7%A8%D7%94_300.html

קטגוריה: מטוסים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English